૬ ઈશ્વરનો શબ્દ, બાઇબલ વેશ્યા પર હુમલો કરનારને જંગલી “શ્વાપદ” કે જાનવર તરીકે ઓળખાવે છે, જેને “દશ શિંગડાં” છે. પ્રકટીકરણના પુસ્તકનો અભ્યાસ જણાવે છે કે જંગલી જાનવર સંયુક્ત રાષ્ટ્રસંઘને (યુએન) દર્શાવે છે. “દશ શિંગડાં” બધી રાજકીય સત્તાઓને દર્શાવે છે કે જેઓ આ “કિરમજી રંગના [જંગલી] શ્વાપદ”ને* ટેકો આપે છે. (પ્રકટી. ૧૭:૩, ૫, ૧૧, ૧૨) એ હુમલો કેટલો વિનાશક હશે? સંયુક્ત રાષ્ટ્રસંઘના દેશો વેશ્યાની મિલકતને લૂંટી લેશે, તેનું અસલી રૂપ ઉઘાડું પાડશે, તેનો નાશ કરશે અને “અગ્નિથી તેને બાળી નાખશે.” તેને હંમેશ માટે મિટાવી દેવામાં આવશે.—પ્રકટીકરણ ૧૭:૧૬ વાંચો.